Lav et referat af nedenstående tekst:

Tekst:
Påsken er startet med gråt og til tider vådt forårsvejr. Men sådan fortsætter det ikke. Faktisk er der udsigt til, at påskevejret 2022 bliver lunt og solrigt. I løbet af langfredag vil et højtryk bygge sig op over Danmark, der i de efterfølgende dage giver stabilt og smukt forårsvejr. Der vil dog være store temperaturkontraster hen over landet. Kystområder med pålandsvind vil få det noget køligere end andre steder på grund af det kolde havvand, mens der også vil være store forskelle mellem nat og dag. Således kan vi om natten få let frost flere steder, mens temperaturen i dagstimerne kan komme op omkring 15 grader, når det bliver varmest. VIDEO: Se vejret for Nordjylland i påsken: Vejret skifter langfredag De fleste vil stå op til skyet vejr langfredag. Måske endda med en enkelt byge lokalt. Men i løbet af formiddagen og eftermiddagen vil en opklaring indfinde sig fra nord. Solen går ned mellem klokken 20.04 i det østligste Danmark og klokken 20.33 længst mod vest. Til den tid vil det være med solrigt vejr i det meste af landet. Kun de sydligste egne vil fortsat have en del skyer. Højtryksvejr fra lørdag Påskelørdag er der dømt højtryksvejr over Danmark. Det betyder som udgangspunkt masser af sol. Dog kan der være en del højtliggende skyer, som kan sløre lidt for solen. Men alligevel vil den overvejende fornemmelse for lørdagsvejret være solrigt. Temperaturen får et nøk opad og topper på omkring 13 graders varme. Da der næsten ingen vind er, kan forårssolen nydes i fulde drag.

Referat:
Hen over påsken kommer der masser af sol, mens det samtidig bliver varmere dag for dag.